**Отчет**

За изпълнение дейността на НЧ „Златко Миланов -1931” с. Габрешевци, община Трекляно

 Уважаеми колеги и гости,

Днес 10.03.2020 г. сме се събрали да проведем отчетно събрание за дейността на НЧ „Златко Миланов -1931” с. Габрешевци 2019г.

НЧ „Златко Миланов – 1931” е една от основното културно, просветно и образователно средище по място, чиято дейност го превръща в информационен център, повишаващ качеството на живот на населението. Изготвеният и приет културен календар отразява дейността на НЧ „Златко Миланов – 1931”. Наличието на предимно възрастно население на територията на с. Габрешевци ограничава възможността за развитие на културната дейност .

НЧ „Златко Миланов – 1931” залага предимно на провеждането на землячески срещи – събори и организирането на тържества. Организацията и финансирането на тези събития се извършва от бюджета на НЧ „Златко Миланов – 1931”.

На 08 март за отбелязване на деня на жената в на НЧ „Златко Миланов -1931” с. Габрешевци бе организирано тържество с музикална програма.

През м. юни в центъра на с. Габрешевци от НЧ „Златко Миланов – 1931” се организира земляческа среща – събор с музикална програма финансирана от бюджета на читалището.

По случай празника на билките през същия месец се организира и изложба на билки от местния край, събрани от жителите на селото. Изложбата се направи на центъра на с. Габрешевци . В нея взеха участие 16 души от местното население, както и кметския наместник на с. Габрешевци. Като гости на мероприятието бяха поканени кмета на Община Трекляно и други служители от общинската администрация.

НЧ „Златко Миланов – 1931” се включи активно в организирането на това мероприятие.

За изминалата 2019 година културния календар на читалището е изпълнен по план.